Elizabeth Carter Brooks

Elizabeth Carter Brooks (New Bedford, Massachusetts, 1867-1951) AEBetako hezitzaile, gizarte ekintzaile eta arkitektoa izan zen. Estatu Batuetako eraikin historikoak zaintzearen garrantzia aitortu zuen lehen pertsonetako bat izan zen. Bere garaian arkitekto independente lan egin zuen lehen emakume beltzetako bat da.

 Biografia 
Elizabeth emakume esklabo baten alaba zen. Martha Webb izan zuen ama, Tyler presidentearen plantazioan lan egin zuena; horrek eragina izan zuen Elizabethen bizitzan eta berdintasunarekiko bere etengabeko grina eta borrokan, zeinak oso argi utzi baitzuen bere hezitzaile, arkitekto eta gizarte-ekintzaile ibilbidean zehar.

New Bedford High School-en graduatu ostean, Swain Free School of Design-en sartu zen eta arkitektura eta diseinuko hezkuntza klasikoa jaso zituen, bere enpresa anitzak garatzeko balio izan zion formazioa. Elizabeth Carter Brooks New Bedfordeko Maisu-Maistrentzako Harringtoneko Eskola Normaleko lehen graduatu beltza izan zen.

Brooks 1890eko hamarkadaren hasieran hasi zen irakasten Brooklyngo Howard koloreko Umezurztegian, afroamerikarrek sortu eta zuzendutako Howard umezurtz beltzen Asiloa izenez ere ezaguna.

Brook-en lehen lanak Brooklyn-era eraman zuen, non emakume koloretsuen klubak antolatzen lagundu zuen eta, 1896an, Emakume Koloredunen Kluben Elkarte Nazionaleko (NACWC) laugarren presidentea bihurtu zen. New Bedfordera itzuli ondoren, eskola publikoko maistra kontratatutako lehen emakume afroamerikarra izan zen. Taylor Eskolan irakatsi zuen 25 urte baino gehiagoz. Gazteekin lan egiteaz gain, zaharrez ere arduratu zen. Horrela sortu zuen hirugarren adinekoentzako New Bedford Etxea, eta 1908an ireki zuen taldearen Chancery kaleko Etxe iraunkorra diseinatu zuen.

YWCAko Batzar Nazionaleko Gerra Kontseiluak ezagutu zuen haren antolatzeko gaitasuna, eta, 1918an, Washington Dko Phillis Wheatley YWCAren eraikina planeatzeko eta ikuskatzeko eskatu zioten. Hasiera batean, emakume beltzentzat zen. K.

1930ean, Sampson Brooks gotzainarekin ezkondu eta Texasera joan ziren bizitzera. Baina ezkontza eten egin zen lau urte geroago senarra hil zitzaionean. Alargundu ondoren New Bedfordera itzuli zen bere lanarekin jarraitzeko, NAACP eskualdeko eta tokiko adarren buru. Gainera, Elizabeth Carterren nesken kluba antolatu zuen:.

 Aintzatespenak 
Elizabeth 1951n hil zen eta bere jaioterriak, New Bedfordek, eskola bati bere izena emanez ohoratu zuen, Elizabeth Carter Brooks School.

 Ikus, gainera 

 Emakumeak arkitekturan

 Erreferentziak 

 Kanpo estekak 

Kategoria:Massachusettsarrak
Kategoria:Ameriketako Estatu Batuetako aktibistak
Kategoria:Emakume arkitektoak